​Meer inligting op die pamflet wat hier verkry kan word in PDF formaat. Alternatiewelik kan die kerkkantoor direk gekontak word.
Ons gemeente is reeds vir baie jare betrokke by 'n skool in Silverton waar kinders toebroodjies ontvang.
'n Getroue groep lidmate het hulleself bereid verklaar om op eie koste toebroodjies voor te berei. Kinders wat deur die skool geïdentifiseer is, ontvang dan die toebroodjies om 'n honger magie in skooltyd te vul.
Ons gemeente is betrokke by 'n projek om vir minderbevoorregte kinders geskenke in te samel vir hulle verjaarsdae asook Kersfees.
Enige persooon wat meer betrokke wil wees by hierdie projek, kan die kerkkantoor kontak. Indien verkies, kan u ook 'n kontant bydrae maak. U kan die kontant in 'n koevert gemerk "Bosmanhuis" by die kerkkantoor ingee of u kan die geld in die gemeente se bankrekening betaal en "Bosmanhuis" as verwysing gebruik.
Klere word soos benodig aan minderbevoorregte leerders verskaf. Geldelike bydraes kan gemaak word deur die geld in die gemeente-rekening in te betaal en ‘klere-projek’ as verwysing te gebruik.